คนไทยกลับจากอินเดีย ติดเชื้อ “โควิด-19” เพิ่ม 1 ราย ดันป่วยสะสม 3,445 คน เสียชีวิตคงที่
คนไทยกลับจากอินเดีย ติดเชื้อ "โควิด-19" เพิ่ม 1 ราย ดันป่วยสะสม 3,445 คน เสียชีวิตคงที่
7 ก.ย. 2563

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (7 ก.ย.63) ระบุว่า พบผู้ป่วยยืนยันติดเชื้อรายใหม่ 1 ราย เป็นผู้ที่เดินทางมาจากต่างประเทศ และเข้าพักในสถานที่กักกันที่รัฐจัดให้ (State Quarantine) โดยเดินทางมาจากอินเดีย ส่งผลให้มีผู้ป่วยยืนยันสะสมล่าสุดอยู่ที่ 3,445 ราย
สำหรับจำนวนผู้ป่วยรักษาหายแล้วอยู่ที่ 3,281 ราย และยังมีผู้ป่วยรักษาตัวอยู่ในโรงพยาบาล 106 ราย ขณะที่ไม่มีผู้เสียชีวิตเพิ่มทำให้ยอดผู้เสียชีวิตสะสมยังคงเดิมที่ 58 ราย
